open-index/open-wikipedia-markdown huggingface dataset:
המשחק האנגלי

**המשחק האנגלי** (באנגלית **The English Game**) הוא מיני-סדרת טלוויזיה, דרמת ספורט היסטורית שפותחה על ידי ג'וליאן פלוז עבור Netflix על מקורות הכדורגל המודרני באנגליה. הסדרה בת שישה חלקים יצאה ב-20 במרץ 2020. הסדרה מגוללת את קורותיהם של שחקני קבוצת דרווין (Darwen) מהעיר בלקברן המורכבת משחקנים חובבנים, ובמסעם אל גמר גביע ה-FA בעונת 1879, שבו הם זכו בתוצאה 2:1 אחרי הארכה של 30 דקות בעקבות שיויון 1:1,
על אולד איטונייאנס במגרש קנינגטון אובל לעיני כ-5,000 צופים.

## תקציר עלילת הסדרה
הסדרה עוקבת אחר אתלטים ועובדי מפעלים המגיעים משלל מעמדות החברה כדי להניח יסודות לספורט הפופולרי ביותר בעולם. אנשי המעמד העליון היו הראשונים לשחק כדורגל, ולא הייתה להם בעיה כלכלית להקדיש זמן לאימונים ולמשחקים. ניצחון של קבוצה פרובניציאלית של עובדים בבית חרושת על קבוצה שבה שיחקו בני המעמד העליון עורר התרגשות וגאווה גדולה אצל בני המקום. כשגברה הפופולריות של המשחק, וקהל האוהדים גדל, החלו קבוצות לבנות ליד המגרש יציע עם ספסלים ולאחר מכן גם לאפשר כניסה בתשלום.

## שחקנים ודמויות

## הפקה
באפריל 2018, הוכרז כי יוצר אחוזת דאונטון ג'וליאן פלוז יכתוב ויפיק את ההפקה הראשונה שלו עבור נטפליקס. בירגיט סטארמוז וטים פיוול נשכרו לביים, רורי אייקן, אלינור מורן ובן פו מונו למפיקים בפועל, עם בן ונסטון כמפיק שותף.

צוות השחקנים הוכרז במאי 2019 עם תחילת ההפקה באנגליה.

על אפילוג העונה הראשונה נכתב: "בשנת 1885 התאחדות הכדורגל האנגלית שינתה את הכללים שלה כדי לאפשר שחקנים מקצועיים. קבוצה חובבנית לא זכתה שוב בגביע האנגלי. ארתור קיניירד התמנה לנשיא התאחדות הכדורגל, כיהן 33 שנה עד מותו בשנת 1923. פרגוס סוטר וג'ימי לאב מוכרים כחלוצי המשחק המודרני, שמונה כיום למעלה מארבעה מיליארד מעריצים ברחבי העולם."
## שיווק
קדימון הסדרה שוחרר ב-5 במרץ 2020.

## קישורים חיצוניים
* 

### ביקורות
* 
## הערות שוליים

קטגוריה:סדרות טלוויזיה בריטיות שעלו לשידור בשנות ה-2020
קטגוריה:סדרות דרמה בריטיות
קטגוריה:סדרות דרמה תקופתית בריטיות
קטגוריה:נטפליקס: תוכניות וסדרות
קטגוריה:סדרות טלוויזיה על כדורגל
זנודוטוס (פילוסוף)

**זנודוטוס** (ביוונית: **Ζηνόδοτος**; סוף המאה ה-5) היה פילוסוף נאופלאטוניסט שחי ולימד באתונה.

הוא תואר כ"יקירו" (פרדרסטיה) של פרוקלוס", ושימש תחת מרינוס משכם כאשר זה החליף את פרוקלוס כסכולארכס  (ביוונית: σχολάρχης, ראש האקדמיה) בשנת 485 לערך. הוא היה מורו של דמאסקיוס כשזה הגיע לאתונה ללמוד פילוסופיה, בשנת 492 לערך. בעוד שמרינוס לימד את דמאסקיוס מתמטיקה וקורסים מדעיים, זנודוטוס לימד את הקורסים הפילוסופיים הרגילים. הוא היה פילוסוף חשוב באתונה בתקופה בה מרינוס והגיאס  התמודדו על הנהגת בית הספר, אך נראה כי התעלמו ממנו כסכולארכס אפשרי יותר מפעם אחת.

## הערות שוליים

קטגוריה:פילוסופים רומאים
קטגוריה:אישים שחיו במאה ה-5
You Should Be Here

**You Should Be Here** (בעברית: **אתה צריך להיות כאן**) הוא המיקסטייפ השני של הזמרת-יוצרת והפזמונאית האמריקאית קלאני. המיקסטייפ יצא לאור ב-28 באפריל 2015 על ידי חברת התקליטים TSNMI.

המיקסטייפ הגיע למקום ה-36 במצעד הבילבורד 200.

## רשימת רצועות

## מיקומי שיא

## הערות שוליים

קטגוריה:מיקסטייפים מ-2015
קטגוריה:אלבומי קלאני
קטגוריה:מיקסטייפים באנגלית
קטגוריה:אלבומי זהב בארצות הברית
Cloud 19

**Cloud 19** (בעברית: **ענן 19**) הוא המיקסטייפ הראשון של הזמרת-יוצרת והפזמונאית האמריקאית קלאני. המיקסטייפ יצא לאור ב-26 באוגוסט 2014 בהוצאה עצמית. מתוך המיקסטייפ יצא לאור הסינגל היחיד "FWU".

שנה לאחר צאתו של Cloud 19, הוציאה קלאני את המיקסטייפ השני שלה, You Should Be Here.

## רשימת רצועות

## הערות שוליים

## קישורים חיצוניים

קטגוריה:מיקסטייפים מ-2014
קטגוריה:אלבומי קלאני
קטגוריה:אלבומי בכורה: מיקסטייפים
קטגוריה:מיקסטייפים באנגלית
קטגוריה:מיקסטייפים בהוצאה עצמית
משטרת רומא

**משטרת רומא** (לשעבר **המשטרה העירונית של רומא,** **Polizia Municipale di Roma**) הנקרא כיום רשמית **חיל המשטרה המקומית של רומא הבירה** (Il **Corpo di Polizia Locale di Roma Capitale**) הוא שירות המשטרה העירוני של בירת איטליה, רומא. משרתים בה כ-5,700 יחידות כולל מדריכים, פקידים ומנהלים. זו המשטרה העירונית הגדולה ביותר באיטליה.

בשל היותה בירת איטליה, רומא נהנית מסידורי ביטחון ייחודיים לה. כך למשל, הממשלה היא זו האחראית לאספקת שירותי החירום ואכיפת החוק באמצעות משטרת המדינה. לעיר אין כוח שיטור עצמאי משלה ומשטרת המדינה מפעילה את כוחות השיטור, שכפופים ישירות לשר הפנים האיטלקי.

## היסטוריה
רומא נדרשה להפעיל יחידות שיטור ואכיפת חוק עוד משחר הקמתה של העיר, אך יחידות שיטור מאורגנות החלו להתארגן בתקופת אוגוסטוס קיסר שהקים את המשמר הפרטוריאני כיחידת שומרי ראש וגוף שיטור עירוני. ברם, במתכונתן המודרנית קיימות גופי המשטרה של רומא מאז 1814 ובהמשך עברו גלגולים שונים. כך למשל, בתקופת איטליה הפשיסטית נוהלה המשטרה בעיר על ידי הרברט קפלר מהאס דה הנאצי, שהיה האחראי העיקרי ל.

מאז 2010 משטרת רומא פועלת בכפיפות למשטרת המדינה של איטליה.

## גלריה

קובץ:Police station in Rome, Italy.jpg|תחנת משטרה ברומא
קובץ:MountedpoliceRome.JPG|שוטרי יחידת הפרשים של רומא
קובץ:2june 2007 577.jpg|אופנוען משטרתי ברומא
קובץ:Rome,_police_vehicle,_DSC2608.JPG|ניידת פיאט גרנדה פונטו בשירות המשטרה המקומית ברומא.


## משטרת רומא בתרבות
* **[[המפקח רקס]]**, סדרת טלוויזיה אוסטרית שעונותיה המאוחרות מגוללות את סיפורו של כלב הרחה במשטרת רומא
* **[[כל השוטרים הם נבלות (סרט)|כל השוטרים הם נבלות]]**, סרט דרמה איטלקי המגולל את סיפורה של יחידת השתלטות במשטרת רומא
* **Un commissario a Roma**, סדרת טלוויזיה איטלקית, דרמת פשע שמתרחשת במשטרת רומא
* **Distretto di Polizia**, סדרת טלוויזיה משטרתית שמתרחשת ברומא
* **Suburra - La serie**, סדרת פשע המתרחשת ברומא, פריקוול לסרט "Suburra" משנת 2015
* **Romanzo criminale – La serie**, סדרת דרמה פוליטית משנת 2008 ובה מוצגים שוטרי רומא. מהווה עיבוד לסרט "Romanzo Criminale" משנת 2006

## ראו גם
*משטרות איטליה

## קישורים חיצוניים

* 

* משטרת רומא באתר עיריית רומא

קטגוריה:איטליה: צבא וביטחון
רומא
קטגוריה:רומא
פלויד האסקל

**פלויד קירק האסקל** (באנגלית: **Floyd Kirk Haskell**; 7 בפברואר 1916 – 25 באוגוסט 1998) היה פוליטיקאי ומשפטן אמריקאי, שכיהן כחבר הסנאט של ארצות הברית מטעם מדינת קולורדו בשנים 1973–1979.

## ביוגרפיה
פלויד האסקל נולד במוריסטאון שבניו ג'רזי, בנם של אדוארד קירק וגלדיס (לבית קלארקסון) האסקל. אביו היה בנקאי השקעות. ב-1937 השלים לימודי תואר ראשון באוניברסיטת הרווארד. במהלך לימודיו שיחק בקבוצות הפוטבול, הרוגבי והכדורגל והיה נשיא "מועדון הרי הרוקי". ב-1941 קיבל תואר במשפטים מבית הספר למשפטים באוניברסיטת הרווארד. באותה שנה נישא לאיילין ניקול, אשר הייתה רעייתו עד גירושיהם ב-1976. נולדו להם שלוש בנות — איוני, אוולין ופמלה.

בשנים 1941–1945, במהלך מלחמת העולם השנייה, שירת האסקל בצבא ארצות הברית. הוא נלחם בקרבות באסיה והשתחרר בדרגת מייג'ור. הוא עוטר בכוכב הארד על עבודתו המודיעינית. ב-1946, אחרי שירותו הצבאי, התקבל האסקל ללשכת עורכי הדין של מדינת קולורדו ועבר לדנוור, שם עבד כעורך דין לענייני מיסוי.

ב-1964 נבחר האסקל לבית הנבחרים של מדינת קולורדו כנציג מחוז אראפהו, וכיהן בו עד 1969 מטעם המפלגה הרפובליקנית. כחבר בית המחוקקים המדינתי, התמנה ב-1967 לעוזר מנהיג הרוב, כיהן כיושב ראש ועדת המשפט, והיה חבר בוועדות החינוך והכספים של הבית. ב-1970 עבר מן המפלגה הרפובליקנית למפלגה הדמוקרטית כמחאה על החלטת נשיא ארצות הברית ריצ'רד ניקסון לפלוש לקמבודיה במהלך מלחמת וייטנאם.

ב-1972 החליט האסקל להתמודד נגד הסנאטור הרפובליקני המכהן, גורדון אלוט, על מושבו בסנאט של ארצות הברית. בבחירות המקדימות במפלגה הדמוקטית גבר על אנתוני וולאק, חבר הסנאט של קולורדו ולימים נשיא בית המשפט העליון של קולורדו. בבחירות הכלליות התמודדו האסקל, אלוט ומתמודדים ממפלגת ראסה אונידה (Raza Unida Party) ומן המפלגה העצמאית האמריקאית. האסקל גבר על אלוט בפער של פחות מ-10,000 קולות. בבחירות לנשיאות ניצח בקולורדו הנשיא ניקסון.

האסקל הושבע לתפקידו בינואר 1973. הוא כיהן כחבר בוועדת הכספים ובוועדת האנרגיה ומשאבי הטבע, שם יצא לו מוניטין של תומך ברפורמה במערך המיסוי וכסביבתן. הוא תמך בוויסות פליטות גזים מכלי רכב, באמנות תעלת פנמה ובשימוש במקורות אנרגיה חלופיים. ב-1978 הפסיד האסקל בבחירות לתקופת כהונה שנייה לחבר בית הנבחרים של ארצות הברית ויליאם ארמסטרונג, בפער של 40% לעומת 59% מקולות הבוחרים.

לאחר הקריירה שלו בסנאט העתיק האסקל את מגוריו לוושינגטון הבירה, שם עסק בעריכת דין בטרם הצטרף לארגון "Common Cause" ולקבוצה דו-מפלגתית של חברי קונגרס לשעבר שקראו לרפורמה במימון בחירות. ב-1979 נישא האסקל בשנית לנינה טוטנברג, הכתבת לענייני משפט של NPR, והם נשארו נשואים עד למותו ב-1998. האסקל סבל מדימום מוחי ב-1994 לאחר שנפל על קרח ליד ביתו בוושינגטון. הוא נפטר כתוצאה מדלקת ריאות ארבע שנים לאחר מכן, בגיל 82, כשחזר מחופשה במיין עם רעייתו.

## קישורים חיצוניים

* 
* 

## הערות שוליים

קטגוריה:אמריקאים ילידי ניו ג'רזי
קטגוריה:בוגרי בית הספר למשפטים באוניברסיטת הרווארד
קטגוריה:חברי האספה הכללית של קולורדו
קטגוריה:סנאטורים חברי המפלגה הדמוקרטית
קטגוריה:חברי הסנאט של ארצות הברית מקולורדו
קטגוריה:אישים הקבורים בבית הקברות הלאומי ארלינגטון
קטגוריה:מעוטרי כוכב הארד
קטגוריה:קצינים אמריקאים במלחמת העולם השנייה
קטגוריה:עורכי דין אמריקאים במאה ה-20
קטגוריה:דנוור: אישים
קטגוריה:אמריקאים שנולדו ב-1916
קטגוריה:אמריקאים שנפטרו ב-1998
Miss Independent (וידאו)

**Miss Independent** הוא אלבום הווידאו הראשון של הזמרת קלי קלרקסון אשר יצא ב-18 בנובמבר 2003 על ידי RCA רקורדס. אלבום זה מכיל אוסף של קליפים, הופעות וקטעי "מאחורי הקלעים" אשר סובבים סביב אלבום הבכורה שלה.

## רקע
האלבום כולל את ארבעת הקליפים אשר הוציאה קלרקסון באותה תקופה ל-4 הסינגלים מהאלבום הבכורה שלה. בנוסף הוא גם כולל הופעה שערכה לזכר אירועי פיגועי 11 בספטמבר ב-11 בספטמבר 2002. בנוסף הוא גם כולל הופעות חיות לשיר הנושא של האלבום, הופעה חיה לשיר "Low" מתוך טקס פרסי בחירת הנוער, הופעה לשיר "Some Kind of Miracle" בפסטיבל Summer Music Mania וההופעה שלה לשיר "A Moment Like This" בגמר "אמריקן איידול". בנוסף גם הופעות חיות שלה לשירים "Respect", "Before Your Love" ו-
"" מסיבוב ההופעות של אמריקן איידול שנערך ב-2002 נכללים באלבום זה.

בחלק של מאחוריי הקלעים ניתן לראות את מאחוריי הקלעים לקליפ של השיר "Low" ובנוסף ריאיון בו קלרקסון מדברת על הזכייה באמריקן איידול, על החיים הפרטיים שלה, על החלומות שלה ועוד.

## רשימת רצועות

## נתוני מכירות

## קישורים חיצוניים

## הערות שוליים

קטגוריה:אלבומי וידאו מ-2003
קטגוריה:אלבומי קלי קלרקסון
קטגוריה:אלבומי אוסף וידאו קליפים
קטגוריה:אלבומי וידאו באנגלית
קטגוריה:אלבומי חברת RCA רקורדס
דריק ג'ונס

**דריק לברנט ג'ונס הבן** (באנגלית: **.Derrick Labrent Jones Jr**; נולד ב-15 בפברואר 1997) הוא כדורסלן אמריקאי המשחק בקבוצת לוס אנג'לס קליפרס מליגת ה-NBA, בעמדת הסמול פורוורד.

## קריירת תיכונים ומכללות
ג'ונס נולד בעיר צ'סטר שבפנסילבניה, ולמד ב"תיכון ארכיבישוף ג'ון קארול" אשר בפילדלפיה הסמוכה. בשנתו האחרונה בקבוצת הכדורסל של התיכון קלע 19.2 נקודות בממוצע למשחק, ובסיומה זכה בתואר שחקן התיכונים המצטיין של פנסילבניה (Pennsylvania Mr. Basketball).

בשנת 2015 החל ללמוד באוניברסיטת נבדה בלאס וגאס (UNLV). בעונתו היחידה בקבוצת הכדורסל של האוניברסיטה, במהלכה שיתף פעולה עם פטריק מקאו, רשם ממוצעים של 11.5 נקודות ו-4.5 ריבאונדים למשחק. ב-26 בפברואר 2016 נקבע כי מבחן הקבלה לאוניברסיטה של ג'ונס (ACT) נפסל, ועל כן לא היה רשאי להמשיך ללמוד באוניברסיטה או לשחק בקבוצת הכדורסל שלה. בסיום אותה עונה עזב את UNLV והעמיד את עצמו לבחירה בדראפט ה-NBA.

## קריירה מקצועית
### פיניקס סאנס
לאחר שלא נבחר על ידי אף קבוצה בדראפט ה-NBA 2016, הצטרף ג'ונס למחנה האימונים של פיניקס סאנס לקראת עונת , ולאחר שהרשים את ראשי הסאנס זכה לחוזה בקבוצה. ב-2 בפברואר 2017 נבחר להשתתף בתחרות ההטבעות של ה-NBA, על אף ששותף עד אז בכ-10 דקות משחק בליגה בסך הכול, וקלע 3 נקודות בלבד. במשחק האחרון שלפני סוף-שבוע האולסטאר, מול לוס אנג'לס לייקרס, הטביע ג'ונס לראשונה במשחק NBA. בתחרות עצמה הפסיד בשלב הגמר מול הזוכה גלן רובינסון השלישי. לאורך אותה עונה קלע 5.3 נקודות בממוצע למשחק ב-32 משחקיו פיניקס, ו-14.5 נקודות למשחק ב-19 משחקיו עבור קבוצת הבת שלה מליגת הפיתוח – נורת'רן אריזונה סאנס. ב-7 בדצמבר 2017, לאחר שישה משחקים בעונת , שוחרר מהקבוצה.

### מיאמי היט
ב-31 בדצמבר 2017 חתם על חוזה כפול במיאמי היט ובקבוצת הבת שלה, סו פולס סקייפורס. לאחר שהציג יכולת טובה בסקייפורס – עם ממוצעים של 19.9 נקודות ו-7.8 ריבאונדים למשחק – חתם ג'ונס ביולי 2018 על חוזה NBA סטנדרטי לשתי עונות במיאמי. בעונת  זכה לראשונה למקום קבוע ברוטציית הקבוצה, ותרם 7.0 נקודות ו-4.0 ריבאונדים בממוצע למשחק. בעונת  השתתף ג'ונס בפעם השנייה בקריירה בתחרות ההטבעות, ואף זכה בה לאחר שגבר על ארון גורדון בסיבוב הגמר. בפלייאוף 2020 העפיל עם מיאמי למעמד גמר ה-NBA, אולם קבוצתו הפסידה מול לוס אנג'לס לייקרס בתוצאה 2–4.

### פורטלנד טרייל בלייזרס
לקראת עונת  חתם ג'ונס על חוזה בקבוצת פורטלנד טרייל בלייזרס.

### שיקגו בולס
ב-28 באוגוסט 2021 עבר ג'ונס לשיקגו בולס, בטרייד שכלל מעבר של לאורי מארקנן לקליבלנד קאבלירס, ושל לארי נאנס הבן לפורטלנד טרייל בלייזרס.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:פנסילבניה: כדורסלנים
קטגוריה:כדורסלני אוניברסיטת נבדה בלאס וגאס
קטגוריה:שחקני NBA שלא נבחרו בדראפט
קטגוריה:כדורסלני פיניקס סאנס
קטגוריה:כדורסלני נורת'רן אריזונה סאנס
קטגוריה:כדורסלני מיאמי היט
קטגוריה:כדורסלני פורטלנד טרייל בלייזרס
קטגוריה:כדורסלני סו פולס סקייפורס (ליגת הפיתוח של ה-NBA)
קטגוריה:כדורסלני שיקגו בולס
קטגוריה:זוכי תחרות ההטבעות של ה-NBA
קטגוריה:אמריקאים שנולדו ב-1997
אוליבר ספאסובסקי

**אוליבר ספאסובסקי** (במקדונית: **Оливер Спасовски**; נולד ב-21 באוקטובר 1976) הוא פוליטיקאי מקדוני אשר כיהן כראש ממשלת מקדוניה הצפונית ה-9.

## ביוגרפיה

ספאסובסקי נולד ב-21 באוקטובר 1976 בקומאנובו, מקדוניה הצפונית.

הוא חבר בית הנבחרים של מקדוניה הצפונית, וכיהן כשר הפנים המקדוני ב-11 בנובמבר 2015 – 19 במאי 2016, ב-2 בספטמבר 2016 – 29 בדצמבר 2016 וב-1 ביוני 2017 – 3 בינואר 2020.

הוא משמש כמזכיר הכללי של האיחוד הסוציאל-דמוקרטי של מקדוניה. נכנס לתפקיד ראש הממשלה ב-3 בינואר 2020, בעקבות הסכם בין מנהיגי SDSM ו-VMRO-DPMNE, זוראן זאאב והריסטיג'אן מיקובסקי , לקיים בחירות מוקדמות לבית הנבחרים ביולי 2020 .

## קישורים חיצוניים

## הערות שוליים

קטגוריה:ראשי ממשלת מקדוניה הצפונית
קטגוריה:מקדונים שנולדו ב-1976
עבד אל-עזיז ג'ראד

**עבד אל-עזיז ג'ראד** (בערבית: **عبد العزيز جراد**; 12 בפברואר 1954) הוא פוליטיקאי אלג'יראי אשר כיהן כראש ממשלת אלג'יריה.
## ביוגרפיה
ג'ראד נולד בח'נשלה . בשנת 1976 סיים תארים ראשון ושני במדעי המדינה ויחסים בינלאומיים, ולאחר מכן סיים דוקטורט באוניברסיטת נאטרה בפריז . עבד כמרצה וחוקר מדעי המדינה באוניברסיטת אלג'יר  ופרסם מספר ספרים.

ב-28 בדצמבר 2019 מונה ג'ראד לתפקיד ראש ממשלת אלג'יריה על ידי הנשיא עבד אל-מג'יד תבון. ב-2 בינואר 2020 הושבעה ממשלתו. ב-30 ביוני 2021 סיים את כהונתו והוחלף על ידי איימן בן עבד א-רחמאן .

## קישורים חיצוניים

קטגוריה:פוליטיקאים אלג'יראים
קטגוריה:ראשי ממשלת אלג'יריה
קטגוריה:אלג'יראים שנולדו ב-1954
Killer Love

**Killer Love** (בעברית: **להרוג את האהבה**) הוא אלבום הבכורה של הזמרת-יוצרת האמריקאית ניקול שרזינגר. האלבום יצא לאור ב-18 במרץ 2011 על ידי חברת התקליטים אינטרסקופ רקורדס.

האלבום הגיע למקום השמיני במצעד האלבומים הבריטי.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2011
קטגוריה:אלבומי ניקול שרזינגר
קטגוריה:אלבומים שהופקו על ידי בוי-1דה
קטגוריה:אלבומים שהופקו על ידי סטארגייט
קטגוריה:אלבומי חברת אינטרסקופ רקורדס
Behind Hazel Eyes

**Behind Hazel Eyes** הוא אלבום הווידאו השני של הזמרת קלי קלרקסון אשר יצא ב-29 במרץ 2005 על ידי 19 רקורדינגס. האלבום כולל סרט דוקומנטרי על חייה של קלרקסון והקריירה שלה. במהלך הסרט קלרקסון נותנת הצצה אל בית ילדותה שבטקסס ושל בית הספר האלמנטרי בו גם למד הזמר פרינס. בנוסף גם המורה שגילתה את כישרון השירה של קלרקסון מופיעה בסרט וקטעים מתוך האודישן שלה ל"אמריקן איידול". בנוסף ישנם גם קטעי מאחורי הקלעים של הסרט "יומני הנסיכה 2" שבו כיכבה קלרקסון, קטעי מאחורי הקלעים של הקלטות אלבומה השני ושל הצילומים לקליפ של השיר "Breakaway" והופעה חיה שלה עם השיר "Beautiful Disaster" מאלבום הבכורה שלה.

## רשימת רצועות
להלן רשימת הרצועות:
# Kelly Clarkson documentary
# "Breakaway" (מאחורי הקלעים)
# *The Princess Diaries 2: Royal Engagement* world premiere
# Clarkson camping

## קישורים חיצוניים

## הערות שוליים

קטגוריה:אלבומי וידאו מ-2005
קטגוריה:אלבומי קלי קלרקסון
קטגוריה:אלבומי וידאו באנגלית
קטגוריה:אלבומי חברת RCA רקורדס
Big Fat Lie

**Big Fat Lie** (בעברית: **שקר שמן וגדול**) הוא אלבום האולפן השני של הזמרת-יוצרת האמריקאית ניקול שרזינגר. האלבום יצא לאור ב-17 באוקטובר 2014 על ידי חברת התקליטים תקליטי RCA. מתוך האלבום יצאו ארבעה סינגלים.

האלבום הגיע למקום ה-17 במצעד האלבומים הבריטי.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי ניקול שרזינגר
קטגוריה:אלבומי חברת RCA רקורדס
הרמיאס (פילוסוף)

**הרמיאס** (ביוונית: **Ἑρμείας**; סביבות 410 – 450 לספירה) היה פילוסוף נאופלאטוניסט.

הוא נולד באלכסנדריה בסביבות 410 לספירה, ונסע לאתונה, שם למד פילוסופיה תחת סיריאנוס.
הוא התחתן עם איידסיה, שהייתה קרובת משפחתו של סיריאנוס, ובמקור אורסה לפרוקלוס, אך פרוקלוס ביטל את האירוסין לאחר שקיבל אזהרה מאחד האלים.
הרמיאס החזיר את תורתו של סיריאנוס בחזרה לאלכסנדריה, שם הרצה בבית הספר של הורפולון , תוך קבלת הכנסה מהמדינה. הוא נפטר בסביבות 450 לספירה, בתקופה בה ילדיו, אמוניוס והליודורוס, היו עדיין קטנים. עם זאת, איידסיה המשיכה לקבל הכנסה מהמדינה, במטרה לגדל את הילדים, מה שאפשר להם להפוך לפילוסופים.

"פרשנות על פאידרוס", שכתב הרמיאס, שרדה. היא מורכבת מהערות המבוססות על ההרצאות שערך סיריאנוס לגבי הדיאלוג "פיידרוס" של אפלטון.

## הערות שוליים

קטגוריה:בוגרי אתונה בעידן הרומאי
קטגוריה:פילוסופים רומאים
קטגוריה:סופרים ביזנטים
קטגוריה:אלכסנדריה: אישים
קטגוריה:מחברים כותבי יוונית
קטגוריה:ילידי המאה ה-5
קטגוריה:נפטרים ב-450
יובל אופיר

**יובל אופיר** (נולדה בשנת 1997) היא מדבבת, שחקנית וזמרת ישראלית.

## ביוגרפיה
יובל אופיר נולדה וגדלה ברמת גן, לסיגלית ועמיחי אופיר ולה שני אחים. היא למדה בבית ספר תיכון בליך במגמת תיאטרון, במסגרתה הופיעו בתיאטרון רמת גן. בשנים 2011–2013 הייתה חברה בלהקת צעירי רמת גן, אשר הופיעה ברחבי הארץ, בטקסי זיכרון מרכזיים ("שרים בכיכר", "מופע חרוב") ובמשלחות מחוץ לישראל.

### דיבוב
* 2015 - אי-שרדות: המירוץ בתפקיד לורי
* 2015 - כוח הטיטאנים בתפקיד ג'ניקס
* 2016 - סטאר דארלינגס
* 2020 - סטאר נגד כוחות הרשע בתפקיד סטאר
* 2020 - זה פוני בתפקיד אנני
* 2020 - קליפורד
* 2021 - פולי פוקט בתפקיד שאני
* 2021 - קפטן סנטיאגו בתפקיד בוני בונס
* 2024 - אריאל
* 2024 - בלאגן בזמן עם סמי וראג'

### תחרויות
בשנת 2014 השתתפה בתחרות "הכוכב הבא של רמת גן" וזכתה במקום ה-3.

בשנת 2018 השתתפה בתחרות השירה "פאול בן חיים".

בשנת 2015 השתתפה ב"פסטיבל תיאטרון ארצי לנוער".

## קישורים חיצוניים

## הערות שוליים

קטגוריה:מדבבות ישראליות
קטגוריה:מדבבים ישראלים
קטגוריה:שחקניות ישראליות
קטגוריה:שחקנים ישראלים
קטגוריה:זמרות ישראליות
קטגוריה:זמרים ישראלים
קטגוריה:בוגרות תיכון בליך
קטגוריה:בוגרי תיכון בליך
קטגוריה:ישראליות שנולדו ב-1997
קטגוריה:ישראלים שנולדו ב-1997
אלה מאי

**אלה מאי האוול** (באנגלית: **Ella Mai Howell**; נולדה ב-3 בנובמבר 1994) היא זמרת ופזמונאית אנגלייה.

## קריירה
הקריירה המוזיקלית של אלה מאי החלה כאשר למדה מאי במכון למוזיקה מודרנית בריטית ואירית בלונדון בשנת 2014. במהלך אותה תקופה, התמודדה בעונה ה-11 של תוכנית הריאליטי "The X Factor", כחלק משלישיית "ארייז", אך לא התקדמה מעבר לאודישן הראשוני. השלישייה התפרקה זמן קצר לאחר מכן. בשנה שלאחר מכן הוציאה מאי את מיני-אלבום הבכורה שלה, "Time".

ב-2016 הוציאה את המיני-אלבום השני שלה, "Change". האלבום הגיע למקום ה-20 במצעד אלבומי ה-R&B/היפ-הופ.

ב-2017 הוציאה את המיני-אלבום השלישי שלה, "Ready". הסינגל המוביל מתוך האלבום, "Boo'd Up". זכה להצלחה חסרת תקדים כאשר הגיע למקום הראשון במצעד שירי ה-R&B\היפ הופ ואף זכה במעמד פלטינה מחומשת מטעם איגוד תעשיית ההקלטות האמריקאי.

ב-3 באוגוסט 2018 הוציאה את הסינגל "Trip". השיר זכה להצלחה רבה ואף הגיע למקום ה-1 במצעד השירים הקצביים של בילבורד.

ב-12 באוקטובר 2018 הוציאה את אלבום הבכורה שלה הנושא את שמה. האלבום זכה לתשבחות רבות ואף במעמד "אלבום פלטינה".

ב-2019, שירה "Boo'd Up" זכה בפרס גראמי לשיר ה-R&B של השנה. ב-5 בספטמבר באותה שנה, השתתפה בסינגל "What You Did" של מהליה.

בשנת 2025 דיבבה בסרט האנימציה הקומי "Sneaks" את דמותה של בריטני.

בשנת 2026 עתיד לצאת אלבומה השלישי, **', שתאריך יציאתו נקבע ל-6 בפברואר וכולל 14 רצועות וביניהן הסינגלים "Tell Her" ו־"Little Things". המפיק [[מאסטרד]] משמש כמפיק בכיר באלבום, ומספר אמנים מוכרים הביעו תמיכה ביצירה ברשתות החברתיות.

== דיסקוגרפיה ==
=== אלבומי אולפן ===
* 2018: ''[[Ella Mai]]''
* 2022: ''[[Heart On My Sleeve]]''
* 2026: **'

### מיני-אלבומים
* 2016: *Time*
* 2016: *Change*
* 2017: *[[Ready]]*

## הופעות
### סיבובי הופעות
* 2019: *The Debut Tour*

## קישורים חיצוניים

* 

## הערות שוליים

קטגוריה:זמרות בריטיות
קטגוריה:זמרים בריטים
קטגוריה:זמרות-יוצרות בריטיות
קטגוריה:פזמונאיות בריטיות
קטגוריה:אמניות אינטרסקופ רקורדס
קטגוריה:זוכי פרס גראמי
קטגוריה:זוכות פרס גראמי
קטגוריה:זוכי פרס המוזיקה של בילבורד
קטגוריה:אנגלים ממוצא אירי
קטגוריה:אנגליות שנולדו ב-1994
קטגוריה:אנגלים שנולדו ב-1994
Endlessly

**Endlessly** (בעברית: **בלי סוף**) הוא אלבום האולפן השני של הזמרת-יוצרת הבריטית דאפי. האלבום יצא לאור ב-26 בנובמבר 2010 על ידי חברות התקליטים איי אנד אם רקורדס ומרקורי רקורדס. מתוך האלבום יצא הסינגל היחיד "Well, Well, Well".

האלבום הגיע למקום התשיעי במצעד האלבומים הבריטי.

## הצלחה
לאחר שזכתה להצלחה בינלאומית עם אלבום הבכורה שלה Rockferry, הוציאה דאפי את האלבום הזה, אשר זכה גם להצלחה כאשר הוענק לו תואר הזהב בידי איגוד תעשיית ההקלטות הדני על מכירות של למעלה מ-15,000 עותקים במדינה.

איגוד תעשיית ההקלטות הבריטי העניק לאלבום את תואר הפלטינה על מכירות של למעלה מ-300,000 עותקים במדינה.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי דאפי
קטגוריה:אלבומי חברת A&M רקורדס
קטגוריה:אלבומי חברת מרקורי רקורדס
Rockferry

**Rockferry** הוא אלבום הבכורה של הזמרת-יוצרת הבריטית דאפי. האלבום יצא לאור ב-3 במרץ 2008 על ידי חברת התקליטים איי אנד אם רקורדס. מתוך האלבום יצא הלהיט הבינלאומי "Mercy", אשר הפך לאחד מהשירים המצליחים ביותר בכל הזמנים בבריטניה.

האלבום הגיע למקום הראשון במצעד האלבומים הבריטי.

## רקע והצלחה
כבר עם צאתו זכה האלבום להצלחה בינלאומית, תוך שכבש את פסגות מצעדי האלבומים ברחבי העולם. הצלחתו הייתה כה גדולה, עד שחברת המצעדים הרשמית הכריזה עליו כעל האלבום המצליח ביותר בשנת 2008 בממלכה המאוחדת.

האלבום הצליח לזכות בפרס גראמי לאלבום הפופ הווקאלי של השנה.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי בכורה מ-2008
קטגוריה:אלבומי דאפי
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הדני
קטגוריה:זוכי פרס גראמי לאלבום הפופ הווקאלי של השנה
קטגוריה:אלבומי חברת A&M רקורדס
Ella Mai

**Ella Mai** (בעברית: **אלה מאי**) הוא אלבום הבכורה של הזמרת-יוצרת האנגלייה אלה מאי. האלבום יצא לאור ב-12 באוקטובר 2018 על ידי חברות התקליטים אינטרסקופ רקורדס ו-.

האלבום הגיע למקום החמישי במצעד הבילבורד 200.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2018
קטגוריה:אלבומים באנגלית
קטגוריה:אלבומי זהב באוסטרליה
קטגוריה:אלבומי חברת אינטרסקופ רקורדס
Ready

**Ready** (בעברית: **מוכנה**) הוא המיני-אלבום השלישי של הזמרת-יוצרת האנגלייה אלה מאי. המיני-אלבום יצא לאור ב-22 בפברואר 2017 על ידי חברות התקליטים אינטרסקופ רקורדס ו-. מתוך המיני-אלבום יצא הסינגל "Boo'd Up".

המיני-אלבום הגיע למקום ה-29 במצעד הבילבורד 200.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:מיני-אלבומים מ-2017
קטגוריה:מיני-אלבומי חברת אינטרסקופ רקורדס
לואיס לאקאז'ה פו

**לואיס אלברטו לאקאז'ה פו** (בספרדית: **Luis Alberto Lacalle Pou**; נולד ב-11 באוגוסט 1973) הוא עורך דין ופוליטיקאי אורוגוואי שכיהן כנשיא אורוגוואי בשנים 2020-2025. פו הוא הנשיא הצעיר ביותר שנבחר באורוגוואי.

## ביוגרפיה
נולד במונטווידאו, אביו הוא הנשיא לשעבר לואיס אלברטו לאקאז'ה (1990–1995) ואמו היא הסנאטורית ג'ולין פו . סיים תואר במשפטים באוניברסיטה הקתולית של אורוגוואי .

לאקאז'ה נבחר לראשונה לקונגרס האורוגוואי בגיל 26 בלבד. בשנת 2014 התמודד לראשונה בבחירות לנשיאות אך שהפסיד למועמד מפלגת השלטון טאבארה ואסקס. לאחר שהפסיד בבחירות הקודמות, הוא נבחר לסנאטור ונערך להתמודדות נוספות על התפקיד.

ב-1 במרץ 2020 ניצח לאקאז'ה בבחירות לתפקיד נשיא אורוגוואי מטעם מפלגת האופוזיציה השמרנית של אורוגוואי. לפי תוצאות לא רשמיות, לאקאז'ה קיבל 48.7% מהקולות, בעוד שיריבו בסיבוב המכריע שנערך סיים עם 47.5%. פער הקולות בין השניים היה 28,666 בלבד.

לאקאז'ה נחשב כשמרן ומטרת מדיניותו הכלכלית הייתה להטיב עם המגזר העסקי. במסגרת הבחירות הוא הבטיח להתניע מחדש את הכלכלה, תוך שהוא מותח ביקורת על "ההוצאות הפזיזות" של ממשלות השמאל קודמות. בקמפיין הוא אמר שיפרוס השוטרים נוספים ברחובות, ויטפל ביוקר המחיה תוך נקיטת אמצעי צנע.

סיים את כהונתו במרץ 2025.

## עמדותיו
### יחסו לישראל
באוגוסט 2023 הכריז לאקאז'ה פו על כוונתו לפתוח משרד דיפלומטי בירושלים.

## קישורים חיצוניים

*  

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:נשיאי אורוגוואי
קטגוריה:ילידי 1973
איידסיה

**אַיידסיה** (ביוונית: **Αἰδεσία**) הייתה פילוסופית של האסכולה הנאופאלטונית, שחיה באלכסנדריה במאה ה-5 לספירה.

היא הייתה קרובת משפחתו של סיריאנוס, שכאשר הייתה צעירה למדי, אירס אותה לפילוסוף פרוקלוס, אולם הנישואין לא יצאו אל הפועל. היא הייתה אשתו של הפילוסוף הרמיאס, והייתה מפורסמת באופן שווה הן בשל יופייה והן בשל סגולותיה. לאחר מות בעלה, הקדישה את עצמה להקלה על צורכי הנתונים במצוקה ולחינוך ילדיה, אמוניוס והליודורוס. היא ליוותה את בניה לאתונה, לשם הם נסעו ללמוד פילוסופיה, והתקבלה בכבוד רב על ידי כל הפילוסופים שם, ובמיוחד על ידי פרוקלוס.

היא חיה עד לגיל מבוגר, ואת נאום הלווייתה נשא דמאסקיוס, שהיה אז איש צעיר, בחרוזי הקסמטר .

## קישורים חיצוניים
* **[[סודא]]**, alphaiota,79

## הערות שוליים

קטגוריה:בוגרי אתונה בעידן הרומאי
קטגוריה:פילוסופים רומאים
קטגוריה:אלכסנדריה: אישים
קטגוריה:פילוסופיות
קטגוריה:נשים במאה ה-5
01 Distribution

**01 Distribution** היא חברת הפצת סרטים איטלקית, בבעלות RAI. החברה נוסדה בשנת 2000. המיזוג עם RAI Cinema התרחש באפריל 2011, תחילה כחטיבה ולאחר מכן כחברה בת ביוני 2015. החברה מתמחה בהפצה של סרטים איטלקיים ובינלאומיים ובבידור ביתי והיא אחת החברות הגדולות מסוגה באיטליה.

## קישורים חיצוניים
*  

קטגוריה:חברות איטלקיות
Live at Brixton Academy

**Live at Brixton Academy** (מוכר גם כ-**Dido Live on Region 1**) הוא אלבום הופעה חיה של הזמרת הבריטית דיידו אשר שוחרר ב-7 ביוני 2005 וכולל קטעים מ-3 הופעות שלה מתוך סיבוב ההופעות "Life for Rent Tour". האלבום יצא על גביי פורמט DVD ובנוסף יצא גם על גביי פורמט CD כאשר מכיל את ההופעות בגרסת אודיו.

## רשימת שירים
### גרסת DVD
#"Stoned" – 5:58
#"Here with Me" – 4:35
#"See You When You're 40" – 5:55
#"Life for Rent" – 3:55
#"Hunter" – 4:16
#"Isobel" – 4:48
#"My Life" – 3:18
#"Honestly OK" – 7:09
#"Don't Leave Home" – 4:20
#"Mary's in India" – 3:30
#"Take My Hand" – 5:53
#"Thank You" – 4:09
#"Sand in My Shoes" – 5:17
#"White Flag" – 4:16
#"Do You Have a Little Time" – 2:43
#"All You Want" – 3:55
#"See the Sun" – 6:06

### גרסת CD
#"Stoned" – 5:58
#"Here with Me" – 4:35
#"See You When You're 40" – 5:55
#"Life for Rent" – 3:55
#"Isobel" – 4:48
#"Honestly OK" – 7:09
#"Take My Hand" – 5:53
#"Thank You" – 4:09
#"Mary's in India" – 3:30
#"Sand in My Shoes" – 5:17
#"White Flag" – 4:16
#"See the Sun" – 6:06

## קישורים חיצוניים

## הערות שוליים

קטגוריה:אלבומי וידאו מ-2005
קטגוריה:אלבומי דיידו
סטפאנו סולימה

**סטפאנו סולימה** (באיטלקית: **Stefano Sollima**; נולד ב-4 במאי 1966) הוא במאי ותסריטאי איטלקי. ידוע בזכות סרטי הפשע הנוקבים שביים: "כל השוטרים הם נבלות (2012), "סובורה" (2015), "סיקאריו: הנקמה" (2018) וכן  סדרות הטלוויזיה **Romanzo criminale - La serie** (2006–2008) ו"גומורה" (2014–2016).

## ביוגרפיה
סולימה נולד ברומא, איטליה, בנו של במאי סרטי הפולחן והתסריטאי האיטלקי סרג'יו סולימה. הוא החל את הקריירה שלו כמפעיל מצלמות בעת דיווחים רבים מאזורי מלחמה בכמה רשתות טלוויזיה, כולל CNN, CBS ו-NBC.

## קריירה
ב-1991 ערך את הופעת הבכורה שלו כבמאי עם הסרט הקצר "תודות" (Grazie), שהוצג בפסטיבל טורינו. סרטו הקצר "Sotto le unghie" מ-1993 נכנס ל"שבוע המבקרים הבינלאומי" של פסטיבל קאן באותה שנה. ב-2003 כתב סולימה וביים את הסרט הקצר, השחור-לבן, "Zippo*"* - שהוצג בתחרות בפסטיבל ונציה 2003 ובפסטיבל הסרטים של סיטג'ס.

סולימה החל לעבוד כבמאי טלוויזיה ב-1998, עם אופרת הסבון "Un posto al sole", לפני שהחל לביים פרקים של כמה סדרות טלוויזיה כמו: "לה סקוודרה" (2003-2007), "Ho sposato un calciatore" (2005) והסדרה "פשעים" (2006-2007). הוא עשה את הפריצה שלו ב-2008, בזכות סדרת הפשע המפורסמת של רשת Sky Cinema "רומן פשע: הסדרה", המבוססת על ספר מ-2002, בשם זהה, של השופט ג'יאנקרלו דה קטאלדו. סולימה ביים את כל 22 פרקי הסדרה, שרצו במשך שתי עונות מ-2008 עד 2010, וזכו - בקטגוריית בימוי הטלוויזיה הטוב ביותר - בפרס פליאנו הבינלאומי ב-2009.

ב-2012 ביים סולימה את סרט הביכורים שלו, הדרמה על האכזריות המשטרתית "ACAB - All Cops Are Bastards", שהייתה מועמדת בכמה קטגוריות בפרס דוד די דונטלו ובפרס נסטרו ד'ארג'נטו. הסרט העניק לו גם זכייה בפרס מבקרי הקולנוע הרוסיים, כמו גם בפרס פדרציית מועדוני הסרטים של פסטיבל הסרטים הבינלאומי במוסקבה. מ-2014 שימש כבמאי ראשי בסדרת דרמת הפשע "גומורה", המבוססת על ספר לא-בדיוני מ-2006, באותו שם, של רוברטו סביאנו וכן על העיבוד הקולנועי שקדם שלו. אחרי שביים פרקים שונים מהעונה הראשונה והשנייה של התוכנית, סולימה עזב את הסדרה ב-2016 בשל התנגשות עם לוח זמנים של פרויקטים עתידיים אחרים שלו. לאחר מכן ביים את סרט הפשע "Suburra" (2015), בהפקה משותפת עם נטפליקס, שהביא לו מועמדות נוספת לפרס נסטרו ד'ארג'נטו - הפעם בקטגוריית הבמאי הטוב ביותר. ב-2017 עיבד את הסרט (עבור נטפליקס) לסדרת טלוויזיה פריקוול בשם "Suburra: Blood on Rome", הסדרה המקורית הראשונה של נטפליקס באיטלקית.

ב-2018 סולימה ביים לראשונה סרט באנגלית, כשביים את סרט הפעולה והמותחן "סיקאריו: הנקמה", ההמשך לסרט סיקאריו (2015), בכיכובם של בניסיו דל טורו וג'וש ברולין. באותה שנה הוא החל לצלם את סדרת הטלוויזיה "ZeroZeroZero", אותה הוא גם יצר, על סחר קוקאין עולמי מדרום אמריקה לאירופה, בהתבסס על ספרו הלא-בדיוני של רוברטו סביאנו בעל אותו שם, מככבים בסדרה: דיין דיהן, גבריאל ביירן ואנדראה רייסבורו. ב-2019 ביים את הסרט "ללא חרטה", בכיכובו של מייקל בי. ג'ורדן, המהווה עיבוד לרומן באותו שם מאת טום קלנסי.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:במאי טלוויזיה איטלקים
קטגוריה:במאי קולנוע איטלקים
קטגוריה:תסריטאי קולנוע איטלקים
קטגוריה:תסריטאי טלוויזיה איטלקים
קטגוריה:איטלקים שנולדו ב-1966
ארי לנוקס

**קורטני שאנדה סלטר** (באנגלית: **Courtney Shanade Salter**; נולדה ב-26 במרץ 1991), ידועה בשם הבמה **ארי לנוקס** (**Ari Lennox**) היא זמרת ופזמונאית אמריקאית.

## קריירה
ארי לנוקס החלה להעלות את המוזיקה שלה לאינטרנט בשנת 2012. ב-2013 הוציאה את מיקסטייפ הבכורה שלה, *Five Finger Discount*.

ב-8 בדצמבר 2015 הוכרז כי חתמה לנוקס בחברת התקליטים של הראפר ג'יי קול, דרימוויל רקורדס. ב-21 באוקטובר 2016 היא הופיעה באלבום השיתופי של החברה, *[[Revenge of the Dreamers II]]*, ברצועה "Backseat" יחד עם הראפר קוז.

ב-21 באוקטובר 2016 הוציאה את מיני-אלבום הבכורה שלה, *[[Pho]]*. באותה שנה, התארחה בשיר "Change" של ג'יי קול, מתוך אלבומו, *4 Your Eyez Only*.

ב-7 במאי 2019, הוציאה את אלבום הבכורה שלה, *[[Shea Butter Baby]]*. האלבום זכה לתשבחות רבות והגיע בשיאו למקום ה-38 במצעד אלבומי ה-R&B/היפ-הופ. ב-27 במרץ 2020 הוציאה את מיני-אלבום הרמיקסים , הכולל רמיקסים לשלושה שירים מתוך האלבום, בהשתתפות דוג'ה קאט, סמינו ודורנד ברנר.

## דיסקוגרפיה
### אלבומי אולפן
* 2019: *[[Shea Butter Baby]]*

### מיני-אלבומים
* 2013: *Ariography*
* 2016: *[[Pho]]*
* 2020: 

### מיקסטייפים
* 2012: *Five Finger Discount*

## פרסים ומועמדויות

## קישורים חיצוניים

* 

## הערות שוליים

קטגוריה:זמרות-יוצרות אמריקאיות
קטגוריה:פזמונאיות אמריקאיות
קטגוריה:אמני דרימוויל רקורדס
קטגוריה:אמניות אינטרסקופ רקורדס
קטגוריה:אמנים אמריקאים הידועים בשם במה
קטגוריה:אמריקאיות שנולדו ב-1991
קטגוריה:אמריקאים שנולדו ב-1991
דגל סן-פייר ומיקלון

ממוזער|דגל צרפת בסנט פייר ומיקלון
ממוזער|דגל סנט פייר ומיקלון הלא רשמי על סירה
**דגל סן-פייר ומיקלון** הוא דגלו הלאומי של הקולקטיב מעבר לים סן-פייר ומיקלון הנמצא ליד החוף המזרחי של קנדה.

הקולקטיב משתמש בדגל צרפת כדגלו הלאומי, למרות שתהליכי ביזור בצרפת הובילו ליצירת מספר דגלים לקולקטיב. לסן-פייר ומיקלון אין דגל רשמי נפרד, אך יש לה דגל לא רשמי.

## קישורים חיצוניים

* סן-פייר ומיקלון
* אתר קהילת סן-פייר ומיקלון

סן-פייר ומיקלון
סן-פייר ומיקלון
Shoot from the Hip

**Shoot from the Hip** הוא אלבום האולפן השני של הזמרת-יוצרת האנגלייה סופי אליס-בקסטור. האלבום יצא לאור ב-27 באוקטובר 2003 על ידי חברת התקליטים פולידור רקורדס. מתוך האלבום יצאו שני סינגלים.

האלבום הגיע למקום ה-19 במצעד האלבומים הבריטי.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי סופי אליס-בקסטור
קטגוריה:אלבומים באנגלית
קטגוריה:אלבומי רוק אלטרנטיבי
קטגוריה:אלבומי חברת פולידור רקורדס
Trip the Light Fantastic

**Trip the Light Fantastic** הוא אלבום האולפן השלישי של הזמרת-יוצרת האנגלייה סופי אליס-בקסטור. האלבום יצא לאור ב-21 במאי 2007 על ידי חברת התקליטים פסיניישן רקורדס. מתוך האלבום יצאו שלושה סינגלים.

האלבום הגיע למקום השביעי במצעד האלבומים הבריטי.

## הצלחה
האלבום זכה להצלחה ברוסיה, כאשר הגיע למקום השלישי במצעד האלבומים במדינה. כמו כן, איגוד תעשיית ההקלטות הרוסי העניק לאלבום את תואר הזהב.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי סופי אליס-בקסטור
קטגוריה:אלבומים באנגלית
קטגוריה:אלבומים שהופקו על ידי גרג קורסטין
קטגוריה:אלבומים שהופקו על ידי קסנומניה
קטגוריה:אלבומים שהופקו על ידי ריצ'רד סטאנרד
Sophie Ellis-Bextor: iTunes Live in London

**Sophie Ellis-Bextor: iTunes Live in London** הוא המיני-אלבום הראשון של הזמרת-יוצרת האנגלייה סופי אליס-בקסטור. האלבום יצא לאור ב-3 באוגוסט 2009 על ידי חברות התקליטים פולידור רקורדס ופסיניישן רקורדס.

## רקע והפקה
מתוך המיני-אלבום יצא הסינגל השיווקי "If I Can't Dance". כמו כן, ביצעה אליס בקסטור במסגרת המיני-אלבום את שירה של שר, "Take Me Home". במיני-אלבום נכללים גם שיריה המצליחים "", "" ו-"Catch You".

## רשימת רצועות

## קישורים חיצוניים

## הערות שוליים

קטגוריה:מיני-אלבומי בכורה מ-2009
קטגוריה:אלבומי סופי אליס-בקסטור
קרחון פאנצ'בול (אנטארקטיקה)

**קרחון פאנצ'בול** (באנגלית: **Punchbowl Glacier**; מילולית: קרחון קערת הפונץ') הוא קרחון בארץ גרהאם, שבאנטארקטיקה. 

הקרחון זורם לכיוון דרום, בין רמת פוייברן ומצוק מטליצ'ינה. 

צפונית לקרחון ג'ורום; קרחון פאנצ'בול נשפך אל הקצה הצפוני של מפרצון אקזאספריישן, שבצד המזרחי של ארץ גרהאם. 

## היסטוריה
### גילוי ומיפוי הקרחון

הקרחון נסקר ומופה על ידי סקר שטחי חסות איי פוקלנד בשנת 1947, ובשנית בשנת 1955.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

הקרחון נקרא בשם זה, בשל צורתו. הקרחון מוקף על ידי הרים, ונמצא במרכז מעגל הרים, בדומה לפונץ' בתוך קערת פונץ'.

## ראו גם

* קרחון ג'ורום

## קישורים חיצוניים

* קרחון פאנצ'בול באתר הסקר הגאולוגי של ארצות הברית
* קרחון פאנצ'בול באתר הגאזט האנטארקטי המשווה SCAR של ממשלת אוסטרליה

## הערות שוליים

פאנצ'בול
Make a Scene

**Make a Scene** (בעברית: **לעשות סצנה**) הוא אלבום האולפן הרביעי של הזמרת-יוצרת האנגלייה סופי אליס-בקסטור. האלבום יצא לאור ב-18 באפריל 2011 על ידי חברת התקליטים EBGB's. מתוך האלבום יצאו שבעה סינגלים בסך הכול.

האלבום הגיע למקום השמיני במצעד האלבומים העצמאיים של חברת המצעדים הרשמית.

## הצלחה
ברוסיה זכה האלבום להצלחה כאשר דורג במקום ה-40 ברשימת אלבומי השנה של 2011. כמו כן, העניק איגוד תעשיית ההקלטות הרוסי את תואר הזהב לאלבום על מכירות של למעלה מ-5,000 עותקים במדינה.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי סופי אליס-בקסטור
קטגוריה:אלבומים שהופקו על ידי גרג קורסטין
קטגוריה:אלבומים שהופקו על ידי קלווין האריס
קטגוריה:אלבומים שהופקו על ידי ריצ'רד אקס
קטגוריה:אלבומים שהופקו על ידי ריצ'רד סטאנרד
דוריט הקטנה (סרט, 1934)

**דוריט הקטנה** (בגרמנית: **Klein Dorrit**) הוא סרט דרמה גרמני משנת 1934 בבימויו של קארל לאמאק ובכיכובם של גוסטב וולדאו, אנני אונדרה והילדה הילדברנד. זהו עיבוד לרומן "דוריט הקטנה" מאת צ'ארלס דיקנס. הסרט הוא ניגוד גמור לקומדיות ומחזות הזמר בהן נהגה אונדרה להופיע בדרך כלל. המנהלים האמנותיים של הסרט היו וילהלם דפנאו ואריק זנדר.

## צוות השחקנים
* גוסטב וולדאו – ויליאם דוריט
* אנני אונדרה – איימי, בתו
* הילדה הילדברנד – לילי, בתו
* קורט מייסל – פיט, בנו
* מתיאס ויימן – ארתור קלנאם
* אנטני ג'אקל – גברת קלנאם, אמו
* אוטו סטוקל – מרדל
* פריץ ראספ – פליטווינץ'
* יוזף אייכם – ג'ון שיברי

## קישורים חיצוניים

## הערות שוליים

קטגוריה:סרטי דרמה גרמניים
קטגוריה:סרטים בגרמנית
קטגוריה:סרטים המבוססים על דוריט הקטנה
קטגוריה:סרטים גרמניים משנת 1934
Read My Lips (אלבום של סופי אליס בקסטור)

**Read My Lips** (בעברית: **קרא את השפתיים שלי**) הוא אלבום הבכורה של הזמרת-יוצרת האנגלייה סופי אליס-בקסטור. האלבום יצא לאור ב-27 באוגוסט 2001 על ידי חברת התקליטים פולידור רקורדס. מתוך האלבום יצאו ארבעה סינגלים.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי בכורה מ-2001
קטגוריה:אלבומי סופי אליס-בקסטור
קטגוריה:אלבומי אלקטרופופ
הסכם אדינבורו (1992)

**הסכם אדינבורו** או **החלטת אדינבורו** היא אמנה שנחתמה בדצמבר 1992 בישיבת המועצה האירופית שנערכה באדינבורו, סקוטלנד. ההחלטה נענתה לבקשת דנמרק והעניקה לה אישור לארבע חריגות מאמנת מאסטריכט, בצעד שהיה חיוני לאישורה על ידי דנמרק. ההחלטה דרשה את אישורן של כל המדינות החברות, והיא התקבלה לאחר שדנמרק דחתה את הנוסח המקורי, ואישרה אותו רק לאחר ההחרגות שנעשו במשאל עם שנערך ב-1993. יתר המדינות שחתמו על האמנה המקורית לא נדרשו לעשות כן שוב.

בעקבות סירובה לחתום על האמנה המקורית ב-1992, דנמרק קיבלה ארבעה סעיפים מיוחדים שאפשרו לה לחתום על האמנה החדשה. הסעיפים החדשים נגעו לתחום הכלכלי והמוניטרי, מדיניות הביטחון, התחום המשפטי וכן עניין האזרחות באיחוד האירופי.

ביטול הסעיף שנגע לעניין המוניטרי הוריד למעשה את החובה מדנמרק לזנוח את הכתר הדני לטובת האירו. רעיון ביטול הסעיף המיוחד בנושא זה עלה למשאל עם בדנמרק בשנת 2000 ונדחה על ידי הציבור הדני. ביטול הסעיף בתחום הביטחוני פירושו שדנמרק לא מחויבת לקחת חלק באיחוד המערב-אירופי (שניהל את ענייני הביטחון של האיחוד האירופי). על ידי כך דנמרק לא משתתפת בכל הנוגע לביטחון בהסכמים בינלאומיים של האיחוד האירופי. לפיכך, היא לא לוקחת חלק בהחלטות, פעולות, כוחות בעניינים אלו ולא מהווה חלק בסוכנות ההגנה האירופית. הסעיף שקשור לעניינים משפטיים קובע כי על דנמרק לא חלות חלק מהחובות בענייני הפנים. על פי אמנת ליסבון, דנמרק יכולה להצטרף לתחומים אלו בכל עת שתחפוץ בכך. לבסוף, ביטול סעיף האזרחות קבע כי אזרחות אירופית לא מחליפה אזרחות לאומית; סעיף זה הפך לחסר משמעות כשהוחלט לתקן את הנוסח המקורי בדומה לכך.

## סעיף א': אזרחות
הוראות חלק ב' לאמנה להקמת הקהילה האירופית הנוגעות לאזרחות באיחוד האירופי מקנות לאזרחי המדינות החברות זכויות נוספות כמפורט באותו חלק. עם זאת, אזרחות זו לא תופסת בשום אופן את מקומה של האזרחות הלאומית בכל מדינה, וזאת ייקבע בהתאם לחוקי אותה מדינה.

## סעיף ב': האיחוד הכלכלי והמוניטרי
הפרוטוקול להוראות מסוימות הנוגעות לדנמרק המצורף להסכם הקמת הקהילה האירופית, מעניק לדנמרק את הזכות להודיע למועצה על עמדתה ביחס להשתתפות בחלק השלישי של האיחוד הכלכלי והמוניטרי. דנמרק הודיעה כי לא תשתתף בחלק זה.

כתוצאה מהסעיף הזה, דנמרק לא כפופה לכללים הנוגעים למדיניות כלכלית החלים רק על מדינות שכן משתתפות בחלק זה, והיא שומרת על הסמכויות הקיימות שלה במדיניות המוניטרית על פי החוקים והתקנות שלה, כולל סמכויות הבנק המרכזי הדני.

## סעיף ג': מדיניות הביטחון
בהתאם לסעיף זה, דנמרק הפכה למדינה משקיפה באיחוד המערב-אירופי. כמו כן צוין כי אין סעיף באמנה האירופית המחייב את דנמרק לקחת חלק באיחוד. בהתאם לכך, דנמרק אינה משתתפת בהחלטות של האיחוד האירופי אשר להן משמעות ביטחונית, אך לא מן הנמנע שיתקיים שיתוף פעולה הדוק יותר הקשור לביטחון.

בעקבות פלישת רוסיה לאוקראינה, נערך משאל עם  ב-1 ביוני 2022, בו הצביעו רוב של 67% מהדנים בעד ביטול הפטור שהוענק לדנמרק מהמחויבות הביטחונית באיחוד האירופי. 

## סעיף ד': עניינים משפטיים ופנימיים
דנמרק תשתתף בעניינים המשפטיים של האיחוד האירופי על בסיס הוראות סעיף VI של אמנת האיחוד האירופי.

## קישורים חיצוניים
* Denmark and the Treaty on European Union

## הערות שוליים

קטגוריה:האיחוד האירופי
אדינבורו (1992)
קטגוריה:האיחוד האירופי: היסטוריה
קטגוריה:אדינבורו
קטגוריה:1992 בפוליטיקה
קטגוריה:1993 בפוליטיקה
קטגוריה:1992 בממלכה המאוחדת
שתיקה מביכה

**שתיקה מביכה** היא מצב המעורר אי נוחות במהלך שיחה או הרצאה. מצב מסוג זה הוא מעורר אי נעימות למשתתפים בו מאחר שבמהלך השקט שנגרם במהלכו, עולות תחושות כמו חרדה ומתח בשל העובדה שמופעל לחץ לדבר במצב בו לא ברור מה לומר. בשיחה, השהיות המקובלות בין מילים ומשפטים נקבעות בהתאם לשפה, התרבות וההקשר. בארצות הברית, לדוגמה, שתיקה של ארבע שניות יוצרת מבוכה בקרב המשתתפים בה.

## הסיבות לשתיקה מביכה
ממוזער
בהיעדר יכולות פיזיולוגיות מיוחדות, משחר האדם הוא הסתמך על הכישורים הקוגניטיביים שלו ויכולתו להתקיים בחברה של אנשים נוספים. כחלק מהמנגנון ההישרדותי שקיים בגוף האדם, בעת שתיקה מביכה או קצר בתקשורת, מופרש בבלוטת יותרת הכליה הורמון קורטיזול שמעלה את קצב פעימות הלב ומסייע לגוף להסתגל לאספקה לא רציפה של מזון במטרה להתמודד עם האירוע בו נמצא אותו אדם. זאת לאחר שבעבר דחייה ממושכת מחברת אנשים בישרה רעות לאדם שנדחה על ידם.

במחקר הולנדי שנערך גילו המשתתפים כי הם חשו חרדה, ירידה בביטחון העצמי ודחייה לאחר שתיקה קצרה במהלך שיחה.

הסבר אחר שהוצע לכך הוא שבמהלך שיחה, אחד הצדדים חש בטוח יותר מהצד השני, וכך הוא מנווט את השיחה. במקרים בהם האדם בעל הביטחון הגבוה יותר לא מוביל את השיחה, הצד השני מפגין חוסר ביטחון. על ידי כך, שני הצדדים נקלעים לרגע מתוח.

## פתרון
שתיקות מביכות עשויות לנבוע משיחה בה המשתתפים אמרו את שיש להם להגיד. כדי להימנע מרגעים כאלו, הומלץ לאלו שנמצאים בהן לחזור על דברי יתר האנשים ולסכם אותם.

במקרים אחרים, כשצפויה למשל שיחה ממושכת, אנשים עשויים להיות נינוחים יותר. במסגרות חברתיות אחרות בהן אנשים נפגשים לראשונה, המארגן עשוי לנסות ל"שבור את הקרח" על ידי סיבוב היכרות.

## קישורים חיצוניים
* 
* ג'יימס סודקוו, inc.com ,The Science Behind Why Awkward Silence Works
* Medium ,Psychology behind awkward silences

## הערות שוליים

קטגוריה:סוציולוגיה
Wanderlust (אלבום)

**Wanderlust** (בעברית: **משוטטת**) הוא אלבום האולפן החמישי של הזמרת-יוצרת האנגלייה סופי אליס-בקסטור. האלבום יצא לאור ב-20 בינואר 2014 על ידי חברת התקליטים EBGB's. מתוך האלבום יצאו ארבעה סינגלים.

האלבום הגיע למקום הרביעי במצעד האלבומים הבריטי.

## הצלחה
איגוד תעשיית ההקלטות הבריטי העניק לאלבום את תואר הכסף על מכירות של למעלה מ-60,000 עותקים במדינה.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי סופי אליס-בקסטור
Greatest Hits (אלבום של דיידו)

**Greatest Hits** (בעברית: **אוסף להיטים**) הוא אלבום אוסף להיטים של הזמרת הבריטית דיידו אשר יצא ב-22 בנובמבר 2013 על ידי RCA רקורדס. אלבום זה מכיל את כל הסינגלים שהוציאה מראשית הקריירה שלה ועד הוצאת האלבום. האלבום מחולק לשני חלקים כאשר חלק אחד מכיל את השירים עצמם ואילו החלק השני מכיל רמיקסים לחלק מהשירים. בנוסף לסינגלים ישנו באלבום שיר חדש בשם "NYC". רשימת השירים של האלבום פורסמה באופן רשמי ב-9 באוקטובר 2013.

## רשימת רצועות

## מיקומים במצעדים

## נתוני מכירות

## קישורים חיצוניים

## הערות שוליים

קטגוריה:אלבומי דיידו
The Song Diaries

**The Song Diaries** (בעברית: **יומני השירים**) הוא אלבום האוסף הראשון של הזמרת-יוצרת האנגלייה סופי אליס-בקסטור. האלבום יצא לאור ב-15 במרץ 2019 על ידי חברת התקליטים EBGB's.

האלבום הגיע למקום השלישי במצעד האלבומים העצמאיים של חברת המצעדים הרשמית.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי סופי אליס-בקסטור
הסכם אדינבורו (2012)

ממוזער|טקסט=חתימה על הסכם אדינבורו 2012|חתימה על הסכם אדינבורו 2012
**הסכם אדינבורו** (השם המלא: "ההסכם בין ממשלת הממלכה המאוחדת והממשלה הסקוטית על משאל עם לעצמאות סקוטלנד"; באנגלית: Agreement between the United Kingdom Government and the Scottish Government on a referendum on independence for Scotland) הוא הסכם שנחתם בין הממשלה הסקוטית לבין ממשלת הממלכה המאוחדת ב-15 באוקטובר 2012 באדינבורו בנוגע לתנאים לקיום משאל העם לעצמאות סקוטלנד ב-2014.

כחלק מההסכם, שתי הממשלות הסכימו שמשאל העם נדרש לעמוד בתנאים הבאים:
* עליו להיות בעל בסיס חוקי 
* להיערך לפי חוק של הפרלמנט הסקוטי
* להתנהל תוך שמירה על אמון הפרלמנטים, הממשלה והעם
* להעניק מבחן הוגן להשקפותיהם של האנשים בסקוטלנד שיכובדו על ידי כלל הנוגעים בכך

קיים דיון אקדמי בשאלה האם ההסכם אכן היה בעל תוקף חוקי מחייב.

## קישורים חיצוניים
*Agreement between the United Kingdom Government and the Scottish Government on a referendum on independence for Scotland, אתר הממשלה הסקוטית
*Historic Edinburgh Agreement on referendum signed – הודעה לעיתונות מאת הממשלה הסקוטית
*David Cameron signs historic deal granting Scottish referendum – הודעת משרד ראש הממשלה הבריטי על ההסכם

## הערות שוליים

קטגוריה:הממלכה המאוחדת: ממשל
קטגוריה:סקוטלנד: היסטוריה
קטגוריה:סקוטלנד: היסטוריה של המשפט
קטגוריה:אדינבורו
קטגוריה:עצמאות סקוטית
קטגוריה:2012 בממלכה המאוחדת
חמאמט (סרט)

**חמאמט** (באיטלקית: **Hammamet**) היא סרט דרמה ביוגרפי איטלקי משנת 2020, שנכתב ובוים על ידי ג'אני אמליו, על בסיס שנות חייו האחרונות של בטינו קרקסי (1934–2000), מדינאי ופוליטיקאי איטלקי שהיה מזכיר המפלגה הסוציאליסטית האיטלקית וכיהן כראש ממשלה במהלך שנות השמונים. את קרקסי מגלם פיירפרנצ'סקו פבינו.

הסרט יצא לאקרנים זמן קצר לפני יום השנה העשרים למותו של קרקסי, שהיה ב-19 בינואר 2000 בעיירה התוניסאית חמאמט, שם התגורר מאז 1994 כדי להימנע מלרצות 27 שנות מאסר בכלא בשל פשעי השחיתות שלו.

## עלילה
בשלהי שנות התשעים, לאחר שברח מאיטליה כדי להימנע ממאסר, בטינו קרקסי הזקן והחולה מבלה את ימיו האחרונים עם אשתו ובתו בוילה שלו בחמאמט, תוניסיה. חייו החדשים כמנהיג שנפל וכנמלט מוקדשים כעת לפגישה עם בני משפחה, חברים ותיקים ודמויות מעורפלות מעברו.

## שחקנים ודמויות

## הפקה
הצילומים החלו ב-18 במרץ 2019 והתקיימו בפאוויה, איטליה ובחמאמט, תוניסיה.

## שיווק
תמונות ראשונות מהסרט התפרסמו ב-13 במרץ 2019 ואילו הקדימון הראשון יצא ב-18 בדצמבר 2019.

## קישורים חיצוניים
* 
* 
## הערות שוליים

קטגוריה:סרטי 2020
קטגוריה:סרטי דרמה איטלקיים
קטגוריה:סרטים באיטלקית
Still on My Mind

**Still on My Mind** (בעברית: **עדיין בראשי**) הוא אלבומה החמישי של הזמרת האנגלייה, דיידו, אשר יצא לאור ב-8 במרץ 2019 על ידי BMG. זהו אלבומה הראשון מאז שנת 2013. ב-12 בנובמבר 2018 פרסמה הצצה לשיר "Hurricanes". הסינגל הראשון מהאלבום היה השיר "Give You Up" אשר יצא לאור ב-22 בינואר 2019 ושודר בבכורה ברדיו BBC Radio 2. על מנת לקדם את האלבום יצאה הזמרת לסיבוב הופעות עלומי, הראשון שלה מזה 15 שנה. בנובמבר אותה שנה יצא לאורה המהדורה המורחבת של האלבום.

## הקלטה
דיידו כתבה והקליטה את האלבום עם אחיה רולו בטענה שאם היא עושה עוד אלבום זה רק איתו וכינתה את תהליך ההקלטה "פשוט" וכחוויה "קסומה לחלוטין". בנוסף סיפרה כי הרבה מהשירים הוקלטו בבית, "הכל נעשה בצורה כל כך קלה שהקלטתי הכל על הספה" אמרה בריאיון.

## מוזיקה
מבחינה מוזיקלית האלבום מציג את אהבתה להיפ-הופ ואת שורשיי הפולק שלה אם כי האלבום כולל גם מוזיקת דאנס ומוזיקה אלקטרונית.

## רשימת רצועות

## קישורים חיצוניים

## הערות שוליים

קטגוריה:אלבומי דיידו
קטגוריה:אלבומי חברת ברטלסמן מיוזיק גרופ
מעבר וישנה

**מעבר וישנה** (באנגלית: **Vishna Pass** ; בבולגרית: **проход Вишна**), הוא מעבר הרים, או אוכף הררי, המכוסה בקרח, המפריד בין רמת פוייברן לרמת פורבידן בחוף אוסקר השני, בארץ גרהאם, שבאנטארקטיקה.

גובהו של המעבר 550 מטרים מעל פני הים.

המעבר הוא חלק מקו פרשת הקרחונים בין קרחון אוונס שמצפון למעבר, לקרחון פאנצ'בול שמדרום למעבר.

המעבר ממוקם 2.8 קילומטרים דרומית להר ביסטר; 5.7 קילומטרים מערבית למצוק קאמנוב; ו-4.75 קילומטרים צפונית לפסגת סנט אנג'לאריי שבמצוק מטליצ'ינה.

## היסטוריה
### מיפוי המעבר

המעבר מופה על ידי סוקרים בריטיים בשנת 1974.

### מקור השם

המעבר נקרא על שם הכפר וישנה שבמזרח בולגריה.

## לקריאה נוספת

* הגאזט האנטארקטי הבולגרי 

## קישורים חיצוניים

* מעבר וישנה באתר הגאזט האנטארקטי המשווה SCAR של ממשלת אוסטרליה

## הערות שוליים

קטגוריה:בולגריה באנטארקטיקה
וישנה
וישנה
תאודורה מאמסה

**תאודורה מאמסה** הייתה חברה בקבוצה אינטלקטואלית של נאופלאטוניסטים באלכסנדריה בסוף המאה ה-5 ותחילת המאה ה-6.

היא הייתה תלמידתם של איסידורוס ושל דמאסקיוס, שהקדיש לה את חיבורו הביוגרפי "חיי איסידורוס", הידוע גם בשם "היסטוריה פילוסופית", לאחר שכתב אותו לבקשתה.

## ביוגרפיה
תאודורה הייתה בתם של קירינה ודיוגנס, וכמו יאמבליכוס, הייתה צאצאית לשושלת מלכותית של אמסה  (כיום חומס שבסוריה).

האסכולה הנאופלאטונית האתונאית הצמיחה חסידים בקרב תלמידים פגניים סורים ומצריים בשלהי המאה ה-5, ותאודורה, יחד עם שלוש אחיותיה הצעירות, למדה פילוסופיה בבית הספר של איסידורוס באלכסנדריה. זה יכול היה להיות בשנות ה-480 של המאה הקודמת, כאשר איסידורוס כבר היה מבוסס היטב בתוך החוג האינטלקטואלי האלכסנדרוני, או בשנות ה-490, לאחר שובו מאתונה. היא הייתה מומחית גם בפואטיקה ודקדוק, מתמטיקאית בקיאה בגאומטריה ובאריתמטיקה גבוהה.

היא הייתה נאופלאטוניסטית מסוגו של יאמבליכוס, כלומר פגנית אדוקה. לדברי פוטיוס, שכתב שלוש מאות שנים מאוחר יותר, היא ביצעה טקסים פגניים ופעולות תאורגיות: הוא מתאר אותה בתור "הלנה באמונתה הדתית" ואת אבותיה, "כולם בדרגה הראשונה בהתנהגות לא יאה של עובדי אלילים".

החיבור "חיי איסידורוס" של דמאסקיוס ממחיש את הקלות בה עבר החוג הפילוסופי שאליו השתייכה תאודורה בסוף המאה ה-5 וראשית ה-6 בין אתונה, אלכסנדריה ואפרודיסיאס.

אין תיעוד לכך שתאודורה ברחה לפרס יחד עם הפילוסופים האחרים לאחר פקודתו של יוסטיניאנוס הראשון, קיסר האימפריה הביזנטית, לסגור את בית הספר האפלטוני באתונה בשנת 529.

## הערות שוליים

קטגוריה:אלכסנדריה: אישים
קטגוריה:פילוסופיות
קטגוריה:נשים במאה ה-5
קטגוריה:נשים במאה ה-6
קטגוריה:ילידי המאה ה-5
דוריט הקטנה (סרט, 1920)

**דוריט הקטנה** (באנגלית: **Little Dorrit**) הוא סרט דרמה אילם בריטי משנת 1920, בבימויו של סידני מורגן ובכיכובם של ליידי טרי, לנגהורן ברטון וג'ואן מורגן.

## תקציר עלילה
הסרט מתאר את סיפורה של איימי דוריט, שעובדת כדי לפרנס את משפחתה ומטפלת באביה הגאה. האב כלוא שנים רבות במרשלסי, בית הכלא לבעלי חוב בלונדון. עולמם של איימי ובני משפחתה משתנה כליל, כאשר הבן של המעסיקה שלה, ארתור קלנאם, חוזר לאנגליה משהותו מעבר לים, ומגלה ירושה השייכת להם. כמו כן הוא מגלה שחיי משפחת דוריט ומשפחתו שלובים זה בזה.

## צוות השחקנים
* ליידי טרי – גברת קלנאם
* לנגהורן ברטון – ארתור קלנאם
* ג'ואן מורגן – איימי דוריט
* קומפטון קוטס – פאנקס
* ארתור לנארד – ויליאם דוריט
* ג'. דנטון-תומפסון – ג'ון שיברס
* ג'ורג' פולי – מרדל
* ג'ורג' בלאמי – פרד דוריט
* ארתור וולקוט – פלינטוויץ'
* ג'אד גרין – בוב הזקן
* בטי דויל – פאני דוריט
* מרי לייל – גברת מרדל

## קישורים חיצוניים

## הערות שוליים

קטגוריה:סרטי דרמה בריטיים
קטגוריה:סרטי שחור-לבן בריטיים
קטגוריה:סרטים באנגלית
קטגוריה:סרטים בריטיים משנת 1920
קטגוריה:סרטים המבוססים על דוריט הקטנה